OzLabs/hebrew-wiki-articles huggingface dataset:
מצעד הפזמונים הבין-לאומי השנתי (2020 ואילך)

ערך זה עוסק במצעדי הפזמונים הישראליים השנתיים "מצעד הפזמונים הבין-לאומי השנתי" שנערכו החל משנת 2020.

מצעד הפזמונים הבין-לאומי השנתי הוא מצעד הפזמונים הלועזיים המרכזי של ישראל. המצעד נערך ומשודר ברדיו הישראלי מדי שנה לקראת סוף השנה האזרחית. השירים והמבצעים נקבעים על פי בחירת המאזינים, ולעיתים ניתן גם משקל לדרוג השירים במצעדים השבועיים אשר נערכו במהלך השנה.

על אף שלאורך השנים התקיימו בישראל מספר מצעדי פזמונים לועזיים, המצעד הבולט שבהם אשר מוצג בערך זה הוא מצעד הפזמונים הבין-לאומי השנתי של גלגלצ.

== רשימת המצעדים השנתיים בשנים 2020 - 2029 ==
{| id="toc" class="toc" summary|="Contents"
! תוכן עניינים
|-
| align="center" |→ העשור השני של המאה ה-21 • 2020 • 2021 • 2022
|}

=== 2020 ===
השיר "[[Blinding Lights" של הזמר הקנדי דה ויקנד היה שיר השנה לשנת 2020]]
שיר השנה הוא "Blinding Lights" של דה ויקנד. אנשי השנה במוזיקה הם בילי אייליש, דה ויקנד והארי סטיילס. השיר הגרוע של השנה הוא "WAP" של קארדי בי בהשתתפות מייגן די סטליון. השיר "Dance Monkey" של הזמרת האוסטרלית טונס אנד איי הוא השיר הראשון אשר מדורג שנתיים ברציפות בעשירייה הפותחת.

=== 2021 ===
השיר "[[Easy on Me" של הזמרת הבריטית אדל היה שיר השנה לשנת 2021]]
הזמרת אדל קוטפת את שלושת התארים: "שיר השנה", "אלבום השנה" עם אלבומה "30" ו"אשת השנה במוזיקה". אנשי השנה הנוספים שנבחרו הם בילי אייליש ואד שירן.

=== 2022 ===
השיר "[[As It Was" של הזמר הבריטי הארי סטיילס היה שיר השנה לשנת 2022]]
השיר "As It Was" של הזמר הארי סטיילס זוכה בתואר "שיר השנה" וגם בתואר "השיר הוויראלי של השנה", ומזכה את מבצעו בתואר "איש השנה במוזיקה" לצד הזמרת טיילור סוויפט וההרכב אימג'ין דראגונז. סטיילס קוטף גם את תואר "אלבום השנה" עם אלבומו "Harry's House". בשונה משנים קודמות, המצעד השנתי כולל 30 שירים בלבד במקום 40.

=== 2023 ===
Flowers" של מיילי סיירוס היה שיר השנה לשנת 2023]]
בצל מלחמת חרבות ברזל המצעד שודר במתכונת מצומצמת, ובשונה משנים קודמות (פרט ל-2022), המצעד השנתי כולל 20 שירים בלבד במקום 40, כמו כן לא נבחרו אנשי שנה.

השיר "Flowers" של מיילי סיירוס זכה בתואר "שיר השנה". על אף שלא נבחרו אנשי שנה בשל המלחמה האמניות הבולטות בשנה זו היו טיילור סוויפט, מיילי סיירוס ואוליביה רודריגו. בנוסף פסקול הסרט ברבי סיפק להיטים רבים ושלושה שירים מתוכו נכנסו למצעד, כך גם האירוויזיון שהתקיים בשנה זו שהכניס גם הוא שלושה שירים.

== נתונים סטטיסטיים ==
להלן האמנים בעלי המספר הרב ביותר של שירים במצעד הפזמונים הבין-לאומי השנתי של גלגלצ:
{| class="wikitable sortable"
!אמנ/ית
!מספר השירים
שנכנסו למצעד
|-
|בילי אייליש
|8
|-
|דואה ליפה
| rowspan="3" |7
|-
|ג'סטין ביבר
|-
|הארי סטיילס
|-
|טיילור סוויפט
| rowspan="4" |5
|-
|אוליביה רודריגו
|-
|דה ויקנד
|-
|דוג'ה קאט
|-
|אד שירן
| rowspan="2" |4
|-
|מיילי סיירוס
|-
|קמילה קביו
| rowspan="8" |3
|-
|אדל
|-
|אריאנה גרנדה
|-
|מייגן די סטליון
|-
|ביונסה
|-
|ליל נאז X
|-
|אימג'ין דראגונז
|-
|דה-בייבי
|}

== הערות שוליים ==

קטגוריה:מצעד הפזמונים הבין-לאומי השנתי
קטגוריה:תוכניות רדיו בגלי צה"ל
קטגוריה:מצעדי מוזיקה משנות ה-2020
קטגוריה:שנות ה-2020 בישראל
__noTOC__
מאט גוקאס

מת'יו ג'ורג' "מאט" גוקאס הבן (באנגלית: .Matthew George "Matt" Guokas Jr; נולד ב-25 בפברואר 1944) הוא כדורסלן ומאמן עבר אמריקאי. שיחק בליגת ה-NBA בין השנים 1966–1976, ואימן את קבוצות ה-NBA פילדלפיה 76' ואורלנדו מג'יק בין השנים 1985–1993.

אביו, מאט גוקאס האב, זכה באליפות עונת הבכורה של ה-NBA כשחקן פילדלפיה ווריורס, בעוד גוקאס הבן זכה באליפות עונת כשחקן פילדלפיה 76'; בכך, הפכו לצמד אב-בן הראשון אשר זוכה באליפות הליגה (מאז, השיגו זאת גם ריק וברנט בארי, ביל ולוק וולטון, ומייקל וקליי תומפסון).

==קריירת משחק==
גוקאס נולד וגדל בפילדלפיה שבפנסילבניה, ובין השנים 1963–1966 למד באוניברסיטת סנט ג'וזף אשר בפילדלפיה. בשתי עונותיו בקבוצת הכדורסל של האוניברסיטה קלע 15.4 נקודות בממוצע למשחק, תחת המאמן ג'ק רמזי.

בדראפט ה-NBA{{כ}} 1966 נבחר גוקאס על ידי פילדלפיה 76', בבחירה התשיעית. בעונתו הראשונה בפילדלפיה זכתה הקבוצה באליפות ה-NBA השנייה בתולדותיה, לאחר שגברה על סן פרנסיסקו ווריורס בסדרת הגמר. גוקאס שותף בכל 15 משחקי הקבוצה בפלייאוף ה-NBA, וקלע 4.3 נקודות בממוצע למשחק, כאחד משחקני הספסל הבכירים של הסיקסרס.

ב-9 העונות הבאות שיחק עבור פילדלפיה, שיקגו בולס, סינסינטי/קנזס סיטי קינגס, יוסטון רוקטס ובאפלו ברייבס, ולאורך התקופה רשם ממוצעים כוללים של 6.1 נקודות, 3.1 אסיסטים ו-2.0 ריבאונדים למשחק.

==קריירת אימון==
לקראת עונת מונה לעוזר מאמן בפילדלפיה 76', תחת המאמן הראשי בילי קנינגהם; השניים שיחקו יחדיו בפילדלפיה בין השנים 1966–1970. בשנת 1985, עם פרישתו של קנינגהם מאימון, מונה גוקאס במקומו כמאמן הסיקסרס. בעונתו הראשונה בתפקיד אימן שישה חברי היכל התהילה לעתיד: מוזס מלון, ג'וליוס ארווינג, צ'ארלס בארקלי, בוב מקאדו, בובי ג'ונס ומוריס צ'יקס. על אף הסגל המרשים, הודחה פילדלפיה מהפלייאוף כבר בשלב חצי גמר המזרח, על ידי מילווקי באקס. בפברואר 1988, כאשר עמד מאזן הקבוצה בעונת על 20 ניצחונות ו-23 הפסדים, פוטר גוקאס מאימון הקבוצה, והוחלף על ידי עוזרו ג'ים ליינאם. לאורך תקופתו כמאמן הקבוצה, רשמה פילדלפיה מאזן חיובי 119–88 (57.5%).

בקיץ 1989 מונה למאמן הראשי של אורלנדו מג'יק, לקראת עונת הבכורה של המועדון. ב-3 עונותיו הראשונות באורלנדו רשמו המג'יק מאזן כולל של 70 ניצחונות ו-176 הפסדים (28.5%), ואת עונת סיימו במרחק ניצחון אחד מהעפלה לשלב הפלייאוף, עם מאזן 41–41. באותה עונה בלט באורלנדו הסנטר שאקיל אוניל, אשר קלע 23.4 נקודות למשחק וזכה בתואר רוקי העונה. לקראת עונת פוטר גוקאס מתפקידו, והוחלף על ידי עוזרו ב-3 העונות האחרונות – בראיין היל.

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:פנסילבניה: כדורסלנים
קטגוריה:כדורסלני אוניברסיטת סנט ג'וזף
קטגוריה:בחירות דראפט של פילדלפיה 76'
קטגוריה:כדורסלני פילדלפיה 76'
קטגוריה:כדורסלני שיקגו בולס
קטגוריה:כדורסלני סינסינטי רויאלס
קטגוריה:כדורסלני קנזס סיטי קינגס
קטגוריה:כדורסלני יוסטון רוקטס
קטגוריה:כדורסלני באפלו ברייבס
קטגוריה:מאמני כדורסל אמריקאים
קטגוריה:מאמני פילדלפיה 76'
קטגוריה:מאמני אורלנדו מג'יק
קטגוריה:אמריקאים שנולדו ב-1944
מיקלוש אדלר

מיקלוש (צבי) אדלר (בהונגרית: Adler Miklós; היידושאמשון, 25 באוקטובר 1909<ref></ref> – תל אביב, 20 באוקטובר 1965) היה צייר, וגרפיקאי יהודי-הונגרי, שעלה לישראל בתחילת שנות ה-60, מספר שנים לפני מותו.

==קורות חיים==
הוא נולד במשפחה יהודית כבנם של בנימין אדלר, בעל מכולת ושל שרולטה קליין. הוא למד בעיר דברצן אצל הצייר וגרפיקאי ההונגרי-יהודי אנדרה ואדאס ואחר כך בין 1929 לבין 1934 בבודפשט, באוניברסיטה ההונגרית לאמנויות. בבודפשט, מוריו היו הציירים וגרפיקאים אישטוואן רטי ונאנדור לאיוש ורגה. הוא לימד בגימנסיה היהודית בדברצן בין השנים 1934–1948. 

ב-6 ביולי 1937, בדברצן, נשא לאישה את ז'וז'נה בתם של הסוחר נאנדור פרקש ושל אליס טאוב.<ref></ref><ref></ref> בעזרת לאסלו פלדיהאזי, איתו ביקר במושבת האומנים באיה מארה 

בשנת 1936, הוא ארגן בדברצן בית ספר פתוח לציור. הוא עבד ביחד אתו כמורה בבית הספר הפתוח הזה בדברצן. אין פרטים מדויקים על אדלר בשנות מלחמת העולם השנייה, אך הוא שרד את השואה. 

בשנת 1946 יצר יחד עם יוסף דב שינזון את הגדת מינכן. שינזון חיבר את ההגדה ואדלר הוסיף חיתוכי עץ.

משנת 1949 (לאחר שהגימנסיה היהודית בדברצן למעשה נסגרה) הוא עבד כמורה לציור במכללה הפדגוגית בעיר אגר. הוא היה חבר ב"גילדת אייטושי דירר", ומאוחר יותר גם בקבוצת "ארגון האמנים החופשיים" בדברצן. 

בתחילת שנות השישים עלה לישראל. את ההצלחות הגדולות ביותר שלו השיג בעבודות הגרפיקה שלו.

אדלר נפטר ב-1965 ונקבר בבית העלמין הדרום.

== תערוכות ==
תערוכות יחיד:
* מוזיאון דרי, דברצן (1948, 1949)
תערוכות קבוצתיות נבחרות:
* תערוכת אגודת אנדרה אדי של דברצן, מוזיאון דרי, דברצן (1947)
* תערוכה קבוצתית של אמנים החיים באזור הפריפריה במוזיאון ארנסט, בודפשט (1954, 1955)
* תערוכות קבוצתיות של אמני אגר (1950–1965)

== עבודותיו ==
אלבומי חיתוך העץ:
* חיי יוסף (1938)
* מגילת רות (1940)
* דע מנין באת ... (1946)

את מרבית עבודותיו מאוספים ציבוריים ניתן למצוא במוזיאון דרי.

== פרסים ==
* פרס נמש מרסל (1933, הציור בשם רזי)

== לקריאה נוספת ==
* לקסיקון לאמנים בני זמננו, מיקלוש אדלר 1999. 963-8477-44-X}}

== קישורים חיצוניים ==
* [https://www.nli.org.il/he/books/NNL_ALEPH990011243590205171/NLI הספרייה הלאומית הישראלית-15 חיתוכי עץ של מיקלוש צבי אדלר]
* [https://museum.imj.org.il/artcenter/newsite/he/?artist=אדלר,%20צבי&list=א המרכז לאומנות ישראלית]
* 

== הערות שוליים ==

קטגוריה:ניצולי השואה: הונגריה
קטגוריה:אמנים ישראלים
קטגוריה:ציירים יהודים הונגרים
קטגוריה:ציירים ישראלים
קטגוריה:גרפיקאים ישראלים
קטגוריה:בוגרי האוניברסיטה ההונגרית לאמנויות יפות
קטגוריה:ישראלים ילידי הונגריה
קטגוריה:עולים בשנות ה-1960
קטגוריה:גרפיקאים ומאיירים יהודים הונגרים
קטגוריה:הונגרים שנולדו ב-1909
קטגוריה:ישראלים שנולדו ב-1909
קטגוריה:הונגרים שנפטרו ב-1965
קטגוריה:ישראלים שנפטרו ב-1965
קטגוריה:אישים הקבורים בבית העלמין הדרום
אינפיניטי LE

אינפיניטי LE (באנגלית: Infiniti LE) היא מכונית קונספט בתצורת מכונית סלון המוגדרת כמכונית חשמלית, אשר הוצגה על ידי חטיבת הרכב אינפיניטי (באנגלית: Infiniti), חטיבה של יצרנית הרכב ניסאן (Nissan Motor Company Ltd) היפנית בשנת 2012.

=="אינפיניטי LE"==
* "אינפיניטי LE" הוצגה לראשונה בתערוכת המכוניות הבינלאומית בניו-יורק ("New York International Auto Show" ) בשנת 2012.
* 4 דלתות סדאן.
* 4 מושבים.
* סוג הנעה: הנעה קדמית 4x2.
* סוללת ליתיום יון מוצבת מתחת לתא הנוסעים.
* טווח נסיעה: כ-160 ק"מ.
* מאפיין מרכזי של ה-"אינפיניטי LE" הוא טעינה אלחוטית אינדוקטיבית. ניתן להטעין את הרכב על ידי חנייתו מעל נקודת טעינה הממוקמת ברצפה, במקום לחבר לשקע חשמל. עם זאת, ניתן לטעון את ה-"אינפיניטי LE" גם באמצעות המטען המהיר CHAdeMO DC50kW שלה.
* מקדם גרר - 0.25 (סיפון אחורי מוגבה, בדגם הורכבו ספוילר קדמי וספוילרים צדדיים).

== תמונות ==
<gallery mode="packed" heights="120">
קובץ:2013-03-05 Geneva Motor Show 8113.JPG | "אינפיניטי LE"
קובץ: Paris Motor Show 2012 (8065274829).jpg| "אינפיניטי LE"
קובץ:Mondial de l'Automobile 2012, Paris - France (8653281690).jpg | "אינפיניטי LE"
קובץ:Paris Motor Show 2012 (8065276547).jpg | "אינפיניטי LE"
קובץ:Paris Motor Show 2012 (8065275866).jpg | "אינפיניטי LE"
קובץ:2013-03-05 Geneva Motor Show 8112.JPG | "אינפיניטי LE"
</gallery>

==ראו גם==
* אינפיניטי אסנס
* אינפיניטי J30
* אינפיניטי Q40

==קישורים חיצוניים==

* 

==הערות שוליים==

קטגוריה:מכוניות קונספט
קטגוריה:מכוניות סלון
קטגוריה:דגמי מכוניות שהושקו ב-2012
קטגוריה:כלי רכב יפניים
LE
קטגוריה:מכוניות חשמליות
החלל הרואה

"החלל הרואה" הוא פסל מאת הפסל ג'יימס טורל, בסגנון אמנות אדמה.

את הפסל תרמה הנלורה ורודה שולהוף, מניו-יורק, לידידי מוזיאון ישראל בארצות הברית והוא אחד הראשונים מסדרת "חללי שמים" שראשיתה בשלהי שנות ה-60 ובראשית שנות ה-70, "חללים שמשלבים את החוץ עם הפנים". למרות פשטות המבנה, חלל שבתקרתו חלון לשמים, הוא אמור לסמל שהשמים הם הסטודיו של טורל.

הפסל מוצב בטראסה בחצי גורן, על המורד המערבי של גן האמנות ע"ש בילי רוז שבמוזיאון. הגבעה נחפרה, ובתוכה נוצר חלל פנימי דמוי מקדש בסגנון אדריכלי דומה לזה של הפירמידות, מאוזוליאומים או מקדשים. ישנו פתח בתקרת המבנה ודרכו נשקפת "תמונת" שמים המשתנה בהתאם למזג האוויר והמזכירה על דרך הניגוד תקרות בארוקיות מרובות עננים, קדושים ומלאכים.

==על הפסל==
אוצרת האוניברסיטה העברית מיכל מור, אמרה על הפסל: "אפשר להיות נוכח בו וללכת לאיבוד באותו זמן. עוצמה של מבנה הפתוח לשמיים המאפשר לך לצפות בתנועת העננים בשמש המהתלת על הכתלים ושקט מסביב".

מירה לפידות, אוצרת מוזיאון ישראל אמרה על הפסל: "החלל הרואה הוא מבנה-פסל-סביבה: חלל ריבועי לבן ושלו, ספסל עשוי שיש חברון הנמתח לאורך ארבעת קירותיו מזמין לשבת, להישען לאחור ולהביט למעלה - שם פתח טורל ריבוע מושלם אל השמים, הממסגר את מה שמעלינו וסביבנו, שלא באמת ראינו קודם."

<gallery>
James turrel Jerusalem.jpg|הכניסה לפסל
PikiWiki Israel 32137 Space That Sees.jpg|האור על הרצפה
PikiWiki Israel 32138 Space That Sees.jpg|פינה בפסל
</gallery>

==קישורים חיצוניים==

* [https://www.imj.org.il/collections/199801?itemNum=199801 דף היצירה] באתר מוזיאון ישראל ([https://www.imj.org.il/en/collections/199801 ובאנגלית])
* 
* 
* 
* [https://5units.wordpress.com/2015/04/13/החלל-הרואה-מוזאון-ישראל/ החלל הרואה - מוזאון ישראל]
* עמיחי חסון, [https://amichaich.wordpress.com/tag/החלל-הרואה/ 'החלל הרואה'], מוסף "שבת" של עיתון מקור ראשון
* הדסה קל, [https://hadaszohar.com/2016/11/05/החלל-הרואה/ החלל הרואה], 5 בנובמבר 2016
* 
* 
* 

==הערות שוליים==

קטגוריה:פסלים (יצירות)
קטגוריה:מוזיאון ישראל: פסלים
קטגוריה:יצירות משנת 1992
רחוב הקוממיות (בת ים)

רחוב הקוממיות הוא אחד מן הרחובות הראשיים הארוכים בעיר בת ים.
== גאוגרפיה ==
רחוב זה ממוקם בחלקה הדרומי של העיר. קצה אחד של הרחוב מתחיל במחלף קוממיות על כביש 20 וקצהו השני נפגש עם רחוב דרך בן-גוריון. רחוב זה הוא הרחוב הדרומי הגדול ביותר בבת ים כיום. על רחוב זה ממוקמים בית העלמין הדרום ותחנת הרכבת בת ים-הקוממיות. הציר של רחוב זה מתחיל מרחוב משה דיין בחולון, המשמש כנתיב נוסף לכיוון ראשון לציון, ובו נמצא מוזיאון אגד והמסוף האזורי של אגד לחולון ובת ים ומסתיים בחלק הצפוני-מערבי של העיר.

בסמוך למרכז הספורט צפויה להיבנה שכונה חדשה על המקטע הדרומי של הציר ואילו במקטע המערבי הוקצה שטח למלונאות.

צפיפות האוכלוסייה ברחוב זה נמוכה ביחס לשאר האזורים בעיר בת ים, אך נפח מקומות התעסוקה בציר הוא הגדול בעיר, זאת מכיוון שאזור התעשייה של העיר ממוקם לצד הרחוב במקטע ניסנבוים-הנביאים.<ref></ref> כמו כן, הרחוב מהווה ציר תחבורתי חשוב. נפח כלי הרכב הפרטיים ברחוב. רחוב זה עשיר בתחבורה ציבורית, מדי יום עוברים עשרות קווי אוטובוס לאורך הציר. כמו כן, לאורך הרחוב שוכנים 3 מסופי האוטובוס היחידים בעיר בת ים: מסוף בית העלמין, מסוף ניסנבוים, מסוף המרינה. מסופים אלו משרתים עשרות קווים.

במסגרת התכנית "מהיר לעיר" מתוכננים להיסלל נתיבי אופניים לאורך כל הרחוב ונתיב תחבורה ציבורית במקטע שבין רכבת הקוממיות לרחוב ניסנבאום.<ref></ref> כיום קיים קטע אחד של שביל אופניים לאורך הרחוב במקטע בין רחוב יוחנן הסנדלר עד רחוב יצחק שדה.

מסלול הקו האדום של הרכבת הקלה בגוש דן עתיד להסתיים במסוף תחבורה חדש שיבנה ברחוב ניסנבוים לצד הציר. כמו כן, אחת מתחנות הקו נקראת "תחנת הקוממיות".

== הערות שוליים ==

קוממיות, רחוב ה (בת ים)
סינארה יקטרינבורג

סינארה מארחת את דינמו מוסקבה במסגרת משחק גביע אופ"א. אפריל 2009.
סינארה יקטרינבורג (ברוסית: Синара) הוא מועדון קטרגל רוסי מהעיר יקטרינבורג, רוסיה שנוסד בשנת 1992 ומתמודד בליגת העל הרוסית. סינארה זכתה בגביע אופ"א בשנת 2008, כאשר בסיס השחקנים של הקבוצה הם מחזיקה אזרחות רוסית ורובם מבוגרי האקדמיה של המועדון, כאשר מעט זרים שיחקו בסינארה.

==היסטוריה==
מועדון הקטרגל הוקם ב-2 במרץ 1992 בשם VIZ ובשנת 1994 העפילה לליגת העל הרוסית אחרי שזכתה בגביע הליגה הבכירה. בעונת 1994/1995 הקבוצה סיימה במקום השלישי בטבלת האליפות במה שהיווה להישג השיא של הקבוצה. בשנת 2001 שונה שם הקבוצה ל-VIZ סינארה («ВИЗ-Синара»), עם זאת הקבוצה שנותרה לאחת הקבוצות היציבות בליגה זכתה בתואר הלאומי הראשון שלה בשנת 2007 כשזכתה ב אחרי שגברה על דינמו מוסקבה.

הצלחתה של דינמו מוסקבה בגביע אופ"א בעונת 2007, איפשרה לסינארה להתמודד לראשונה במפעלים האירופיים, הקבוצה העפילה בעונת הבכורה עד לפיינל פור, בו הקבוצה גברה על קאיראט הקזחית והתמודדה מול אל-פוסו בגמר, שהיה משחק מאתגר עבור הקבוצה שהוכרע בבעיטת עונשין והקבוצה זכתה בתואר האירופי הראשון בתולדותיה כשהיא מוכתרת למועדון הקטרגל הטוב באירופה, כשהיא עדיין ללא שום זכייה באליפות הלאומית.

לקראת עונת 2008/2009 הקבוצה איבדה שחקני מפתח שעזבו לקבוצות יריבות, עם זאת הקבוצה זכתה באליפות הראשונה שלה כשהיא מבטיחה את הזכייה בתואר 3 מחזורים לסיום. בגביע אופ"א הקבוצה העפילה לחצי גמר הטורניר ל"דרבי רוסי" מול דינמו מוסקבה עליה גברה בתוצאה 2:0, אך בגמר סינארה הפסידה לאינטר מדריד הספרדית בתוצאה 5:4 וסיימה כסגנית אלופת אירופה.

בעונת 2009/2010 הקבוצה הצליחה לשחזר את ההישג מהעונה הקודמת וזכתה באליפות שנייה ברציפות, כשבמאזנה הפסד אחד בלבד, עם זאת, הקבוצה זכתה באליפות רק במחזור האחרון של העונה. במפעלים האירופיים באותה עונה הקבוצה העפילה עד לפיינל פור הטורניר, אך לא הצליחה להעפיל לגמר.

מספטמבר 2010 הקבוצה החלה להיקרא "סינארה" ובעונת 2010/2011 הקבוצה העפילה לפלייאוף הליגה מהמקום השני ובפלייאוף הפסידה לדינו מוסקבה ולא הצליחה לזכות באליפות שלישית. באותה עונה סינארה לא הצליחה להעפיל משלב הבתים של הטורניר. בעונת 2011/2012 סינארה לא הצליחה להעפיל לגמר פלייאוף הליגה וסיימה במקום הרביעי ובעונת 2012/2013 הודחה בשלב רבע גמר פלייאוף הליגה.

בעונת 2015/2016 סינארה חידשה את הסגל שלה בעקבות עזיבת מספר שחקנים לאלופת 2015, גזפרום-יוגרה. בעונת 2019/2020 סינארה העפילה לחצי גמר פלייאוף הליגה להתמודדות מול גזפרום-יוגרה יוגורסק.

בעונת 2020/2021 זכתה באליפות השלישית שלה, אחרי שגברה בגמר הפלייאוף על טיומן. במרץ 2022 זכתה בגביע השני בתולדותיה אחרי שגברה 4:5 על גזפרום-יוגרה.

== תארים ==
;אליפות רוסיה
* זכייה (3): 2008/09, 2009/10, 2020/21
* סגנות (4): 1997/98, 1998/99, 2005/06, 2006/07, 2010/11
;גביע אופ"א
* זכייה (1): 2008
* סגנות (1): 2009
;הגביע הרוסי בקטרגל
* זכייה (2): 2006/07, 2021/22
* סגנות (4): 1997/98, 2002/03, 2007/08, 2008/09

== קישורים חיצוניים ==

* 

* [http://amfr.ru/league/super/clubs/mfk-sinara/ סינארה], באתר התאחדות הקטרגל הרוסית
* [http://www.uefa.com/competitions/futsalcup/clubs/club=2600229/kindstatic=16/index.html "סינארה"], באתר uefa.com
* [https://www.thefinalball.com/equipa.php?id=10751 "סינארה"], באתר footballzz.co.uk

קטגוריה:קבוצות קטרגל רוסיות
קטגוריה:1992 ברוסיה
קטגוריה:יקטרינבורג: ספורט
נובו-פרדלקינו

נובו-פרדלקינו (ברוסית: Ново-Переделкино) הוא ראיון של המחוז המערבי של העיר הפדרלית מוסקבה שברוסיה. שטח הראיון הוא 8.4782 קמ"ר ואוכלוסייתו מונה 121,718 תושבים (2020).

נובו-פרדלקינו ממוקם מחוץ לכביש הטבעת של מוסקבה. הראיון נקרא על שמו של היישוב פרדלקינו הממוקם בשטחו, שנמצא כיום ביישוב ונוקובסקויה.

בשטח הראיון ממוקמים מפעלים של קוקה-קולה ומקדונלד'ס, כמו גם המשרד הראשי של החברה "רוסקי סטנדרט".

יש בראיון מדרון סקי מלאכותי, בריכת שחייה, משטח החלקה על הקרח, מגרש טניס, בית ספר להיאבקות, 13 בתי ספר מקיפים, 14 גני ילדים, וכן 2 קופות חולים למבוגרים ולילדים.

== אתרים ראויים לציון ==
* קתדרלת איגור הקדוש מצ'רניגוב בפרדלקינו 
* הדאצ'ה של לבנסון 
* תחנות מטרו "בוריסובסקויה שוסה" ו"נובופרדלקינו" 

==קישורים חיצוניים==

* 

קטגוריה:מוסקבה: נפות
מסאקי היגאשיגוצ'י

מסאקי היגאשיגוצ'י (ביפנית: 東口 順昭; נולד ב-12 במאי 1986) הוא כדורגלן יפני, המשחק בעמדת השוער בגמבה אוסקה.

==קריירת מועדונים==
היגאשיגוצ'י התחיל את הקריירה שלו בקבוצת הנערים של גמבה אוסקה. בגיל 16, הצטרף לקבוצת הכדורגל של תיכון רקונאן, ולאחר מכן הצטרף לאוניברסיטת פוקואי וממנה עבר לאוניברסיטת ניגאטה.

לקראת עונת , היגאשיגוצ'י חתם באלבירקס ניגאטה. בעונת , היגאשיגוצ'י הפך לשוער הראשון של הקבוצה.

לפני עונת , היגאשיגוצ'י חזר לגמבה אוסקה. בעונתו הראשונה בקבוצה, זכה עם הקבוצה בטרבל.

==קריירה בינלאומית==
היגאשיגוצ'י זומן לראשונה לסגל נבחרת יפן לקראת גביע אסיה בכדורגל 2015.

ב-9 באוגוסט 2015, היגאשיגוצ'י ערך את הופעת הבכורה שלו בנבחרת בתיקו 1-1 נגד , במסגרת גביע מזרח אסיה בכדורגל.

היגאשיגוצ'י נכלל בסגל הנבחרת גם לקראת מונדיאל 2018 וגביע אסיה בכדורגל 2019.

==תארים==
; גמבה אוסקה
*ליגת העל היפנית: 
*גביע הקיסר: , 
*גביע הליגה היפני: 
*הסופר קאפ היפני: 

==קישורים חיצוניים==

קטגוריה:כדורגלנים יפנים
קטגוריה:שוערי כדורגל יפנים
קטגוריה:כדורגלני גמבה אוסקה
קטגוריה:כדורגלני נבחרת יפן
קטגוריה:כדורגלני גביע אסיה 2015
קטגוריה:כדורגלני מונדיאל 2018
קטגוריה:כדורגלני גביע אסיה 2019
קטגוריה:יפנים שנולדו ב-1986
לאורה לומר

לאורה אליזבת לומר (באנגלית: Laura Elizabeth Loomer) (נולדה ב-21 במאי 1993) היא פוליטיקאית יהודייה-אמריקאית, פעילה פוליטית ואושיית רשת שמוזהה עם הימין הקיצוני. לומר תוארה בתקשורת כתומכת באסלאמופוביה, תאוריות קשר, ולאומנות לבנה.<ref></ref><ref></ref><ref></ref>

ב-2020 היא נבחרה כמועמדת מטעם המפלגה הרפובליקנית להתמודד לנציגות המחוז ה-21 של פלורידה לבית הנבחרים של ארצות הברית.<ref></ref><ref name=":3"></ref> בבחירות הפסידה לומר ללואיס פרנקל הדמוקרטית. ב-2022, לומר הכריזה שתתמודד לנציגות המחוז ה-11 של פלורידה מטעם המפלגה הרפובליקנית, אך הפסידה את המועמדות המפלגתית לדניאל ובסטר. לומר סרבה להכיר בהפסד.<ref></ref>.

==ביוגרפיה==
לומר נולדה ב-21 במאי 1993 באריזונה. 

בשנת 2015 סיימה תואר ראשון בעיתונאות באוניברסיטת בארי.

עד יוני 2017, היא עסקה בסיקור חברות גדולות במסגרת פרויקט וריטאס עם פעיל הימין השמרני ג'יימס או'קיף. בהמשך עבדה באתר הימין הקיצוני הקנדי Rebel Media והתפטרה בספטמבר.<ref></ref><ref name="NewYorker"></ref><ref name="Bel"></ref><ref name="GUA"></ref><ref name="Tor"></ref> 

לומר נוטה לבקר בחריפות את מה שהיא מתארת כ"דיפ סטייט".<ref></ref><ref name=":5"></ref> היא פרסמה מאמרים באתר תאוריות הקשר InfoWars (אנ') וגם התראיינה לתוכנית של אלכס ג'ונס.<ref name=":4"></ref> לומר הביעה תמיכה במספר רב של תיאוריות קשר. ביניהן; טענה שהטבח בסטריפ של לאס וגאס בוצע על ידי תומך דאעש, שהטבח בתיכון דאגלס היה מבוים, שהירי בבאפלו היה קנוניה דמוקרטית,<ref></ref> שהדמוקרטים אשר קיבלו בדואר מטעני חבלה (אנ') שלחו את זה לעצמם. לומר מתנגדת לחיסונים נגד וירוס הקורונה.<ref></ref>.

בעקבות פעילותה היא נחסמה במספר רב של אתרים; רשתות החברתיות, אמצעי תשלום, אתרי גיוס המונים ואפלקציות נוספות כגון אובר וליפט. לומר מורחקת גם מכנס השמרנים השנתי CPAC (אנ').

בשנת 2019, במהלך "מצעד הנשים" בוושינגטון, לומר עלתה לבמה בניסיון לקטוע אחת מהדוברות ולהשתלט על המיקרופון. במהלך חילופי הדברים, לומר צעקה כי מארגנות המצעד הן אנטישמיות והשוותה אותן לנאצים. לומר הורדה מהבמה על ידי מאבטחים.<ref></ref>

בספטמבר 2020, הליגה נגד השמצה הוציאה הודעת גינוי לפרסומת שיצרה לומר נגד המתמודדת הדמוקרטית, לואיס פרנקל. הליגה נגד השמצה הסבירה שפרנקל היא יהודייה ופרו-ישראלית, לכן הפרסומת נגדה שכללה תמונות מהשואה הייתה חסרת הגינות בסיסית ודוחה.<ref></ref>.

לומר מגדירה את עצמה כ"אסלאמופובית גאה", פרו-ישראלית וציונית. לומר תומכת בלאומנות לבנה, ואף נכחה בכנס של לאומנים לבנים.<ref></ref><ref></ref><ref></ref>

==קישורים חיצוניים==

* 

== הערות שוליים ==

קטגוריה:עיתונאיות אמריקאיות
קטגוריה:עיתונאים אמריקאים
קטגוריה:פעילות חברתיות אמריקאיות
קטגוריה:פעילים חברתיים אמריקאים
קטגוריה:יהודיות אמריקאיות
קטגוריה:פעילי אינטרנט אמריקאים
קטגוריה:חברות המפלגה הרפובליקנית (ארצות הברית)
קטגוריה:חברי המפלגה הרפובליקנית (ארצות הברית)
קטגוריה:פוליטיקאיות יהודיות אמריקאיות
קטגוריה:אמריקאיות שנולדו ב-1993
קטגוריה:אמריקאים שנולדו ב-1993
מצוק רובינסון (אנטארקטיקה)

מצוק רובינסון (באנגלית: Robinson Bluff) הוא מצוק סלע בולט, בהרי המלכה מוד, בשטח חסות רוס, שבאנטארקטיקה.

המצוק מתנשא מעל הצד המערבי של חלקו התחתון של קרחון אמונדסן, בסמוך מצפון לקרחון ויטני.

== היסטוריה ==
=== גילוי ומיפוי הפסגות ===

המצוק התגלה בדצמבר 1929, על ידי משלחת החקר הגאולוגית של משלחת בירד לחקר אנטארקטיקה, בפיקודו של לורנס גולד.

=== מקור השם ===

שמו של המצוק ניתן לו על ידי הוועדה המייעצת לשמות אנטארקטיים.

המצוק נקרא על שמו של ריצ'רד ר. רובינסון (Richard R. Robinson), שהיה המהנדס של תחנת מקמרדו בעונת החורף האנטארקטי 1966.

== קישורים חיצוניים ==

* [https://geonames.usgs.gov/apex/f?p=GNISPQ:5:::NO::P5_ANTAR_ID:12749 מצוק רבינסון] באתר הסקר הגאולוגי של ארצות הברית
* [https://adam.antarcticanz.govt.nz/nodes/view/20109 מצוק רובינסון] באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/display_name.cfm?gaz_id=130858 מצוק רובינסון] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=12241&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR מצוק רבינסון] באתר הגאזט האנטארקטי המשווה SCAR של ממשלת אוסטרליה

== הערות שוליים ==

קטגוריה:חוף אמונדסן
קטגוריה:שטח חסות רוס: צוקים
הארי וולטר

הארי וולטר (בגרמנית: Harry Walter; 20 במרץ 1929, ברלין – 31 בדצמבר 2013, פורט סנט ג'יימס, קולומביה הבריטית, קנדה) היה צלם גרמני ומומחה לפרסום. התפרסם בשנות ה-80 של המאה ה-20 כיועץ ומנהל קמפייני הבחירות של אישים ידועים ממפלגות סוציאליסטיות ברחבי העולם, בהם: ברונו קרייסקי (אוסטריה), שמעון פרס (ישראל), לואיס אלברטו מונגה (קוסטה ריקה) ומריו סוארש (פורטוגל).

וולטר שכונה לימים בידי פטר רדונסקי , "אבי הפרסום הפוליטי בגרמניה", החל לנהל קמפיינים פוליטיים בגרמניה ב-1969 עבור וילי ברנדט ושוב עבורו ב-1972. ב-1976 וב-1980 ליווה את הקמפיינים של הלמוט שמידט.

ב-1980 עזב את גרמניה והתיישב בקולומביה הבריטית משם נקרא לנהל קמפיינים פוליטיים ברחבי העולם.

==לקריאה נוספת==
;ספרו
<div class="mw-content-ltr">
* Campaigning international, von Harry Walter und Jana Polgart, Verlag: Helmut Schmidt Medien 2013, 
</div>
;עליו
<div class="mw-content-ltr">
* Hubert Maessen : Harry Walter: 60 – Die Biographie des Vaters der politischen Werbung in Deutschland, ISAP (Institut für Strategie, Analyse und Planung), Neuss 1989 
* Harry Walter – der Königsmacher. Filmportrait. De Campo-Film Köln für WDR-Fernsehen, 1989. Regie: Ulrike Filgers. 45 דקות 
</div>

==קישורים חיצוניים==
* [https://www.campaignsandelections.com/campaign-insider/campaign-pioneer-harry-walter-dies-in-canada Campaign Pioneer Harry Walter Dies In Canada], 2 בינואר 2014 באתר כתב העת "Campaigns & Elections" (C&E)
* [https://portal.dnb.de/opac.htm?method=simpleSearch&query=142710164 ספרות מאת ועל הארי וולטר], באתר הספרייה הלאומית של גרמניה 

קטגוריה:יועצים פוליטיים
קטגוריה:צלמים גרמנים
קטגוריה:פרסומאים
קטגוריה:גרמנים שנולדו ב-1929
קטגוריה:גרמנים שנפטרו ב-2013
אוניברסיטת צ'ינג חווה הלאומית

אוניברסיטת צ'ינג חווה הלאומית (במנדרינית: 國立清華大學) היא אוניברסיטה ציבורית, הממוקמת בשינג'ו שבטאיוואן, אשר הוקמה ב-1911. באוניברסיטה לומדים כ-15,000 סטודנטים. כיום (2024) קיימות 12 קולג'ים, 26 מחלקות ו-31 מכונים לתארים מתקדמים הקשורים לאוניברסיטה.

האוניברסיטה חברה בהתאגדות אוניברסיטאות האוקיינוס השקט ובאיגוד אוניברסיטאות המחקר במזרח אסיה. מבין בוגריה הידועים של האוניברסיטה ניתן למנות את שינג-שן צ'רן ואת זוכי פרס נובל צ'ן-נינג יאנג, צונג-דאו לי ויואן לי.

== היסטוריה ==
אוניברסיטת צ'ינג חווה הוקמה בתחילה בבייג'ינג, אך מוקמה בטיוואן לאחר נסיגת הקוומינטנג במלחמת האזרחים הסינית ב-1956. הקמת האוניברסיטה נתמכה על ידי ממשלו של תאודור רוזוולט. בתחילה מטרת המוסדות האקדמיים שהוקמו הייתה להכין את צעירי האזור ללימודים מתקדמים בארצות הברית עצמה. בשנת 1925 החל להתקיים מחקר במוסד עצמו אשר הפך לאוניברסיטה של ממש בשנת 1928. משנת 1937 ובמהלך מלחמת סין–יפן השנייה פעלה אוניברסיטת צ'ינג חווה במשותף ביחד עם אוניברסיטת פקין. במהלך המלחמה ספריית האוניברסיטה איבדה כ-200,000 פריטים מתוך 350,000.

בעשורים האחרונים ישנו שיתוף פעולה עם האוניברסיטה הסינית אוניברסיטת צ'ינגחווה.

== חיי הסטודנטים ==
באוניברסיטה ישנם יותר ממאה מועדוני סטודנטים העוסקים במגוון תחומי עניין - שירותי קהילה, מוזיקה וספורט, קולנוע ותיאטרון, ריקודים ואמנויות לחימה, דת ופילוסופיה וכן תחומי עניין מדעיים ואקדמיים. ישנם שמונה מעונות בקמפוס המאכלסים כ-5,000 סטודנטים.

== דירוגים בין-לאומיים ==
* דירוג שאנגחאי:מקום 401–500 (2023)
* Times Higher Education: מקום 401–500 (2024)
* דירוג QS לאוניברסיטאות: מקום 233 (2024)

==קישורים חיצוניים==

* 

קטגוריה:איגוד אוניברסיטאות המחקר במזרח אסיה
קטגוריה:התאגדות אוניברסיטאות האוקיינוס השקט
קטגוריה:טאיוואן: מבנים
Move Ya Hips

Move Ya Hips הוא סינגל שהוקלט על ידי הראפר האמריקאי אייסאפ פרג בשיתוף הראפרית הטרינידדית ניקי מינאז' והראפר האמריקאי MadeinTYO.<ref name=":1"></ref> השיר יצא לאור ב-30 ביולי 2020, על ידי חברות התקליטים תקליטי RCA ,אייסאפ וורלדווייד ופולו גראונדס, כסינגל מתוך אלבום עתידי.<ref name=":2"></ref>

== וידאו קליפ ==
הווידאו קליפ הרשמי של השיר הועלה לערוץ היוטיוב של אייסאפ פרג ב-12 באוגוסט 2020.<ref name=":3"></ref>

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|30 ביולי 2020
|הזרמת מוזיקה • הורדה דיגיטלית
|אייסאפ וורלדווייד • פולו גראונדס • תקליטי RCA
|style="text-align:center;"|<ref></ref>
|}

== קישורים חיצוניים ==

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירי ניקי מינאז'
קטגוריה:דואטים
קטגוריה:שירים באנגלית
קטגוריה:שירים שנכתבו על ידי ניקי מינאז'
קטגוריה:שירים על ריקודים
קטגוריה:שירי פופ ראפ
קטגוריה:סינגלים בהוצאת RCA רקורדס
יארסאניה

יארסאניה או אהל א-חק היא דת מזרח תיכונית, שפירוש שמה "אהבת האל"<ref name=":2"></ref>.

היארסאניה היא דת סינקרטית, המשלבת יחד אלמנטים זורואסטריים ושיעיים. מסורות יארסאניות מקשרות את היווצרותה לבריאת עולם, אולם התפיסה המקובלת היא שהיא נוסדה במערב איראן בסביבות המאה ה-14 על ידי סולטאן סהאכ . מעט ידוע על ראשית ימיה של הדת, והיארסאנים מעבירים בעל פה מדור לדור מסורות מיתולוגיות שונות על הולדתו וחייו של סהאכ, שהמסורות מייחסות לו את התגלמות האלוהות על פני האדמה. האחריות להעברת המסורות הייתה בידי האליטה הדתית, ולמרות זאת גם יארסאנים רבים מניחים שחלק מהסיפורים המיתולוגיים עוותו לאורך השנים, בעוד אחרים מקבלים אותם כפשוטם<ref name=":1"></ref>.

למרות המנהג היארסאני להעביר את המסורות שלהם בעל פה, נראה שמיעוט מהם החל בתיעוד כתוב החל מהמאה ה-19. למעט רשומות מתקופתו של סולטאן סהאכ, העדות המוקדמת ביותר לכתבי היארסאניה נמצאה על ידי ולדימיר מינורסקי , ותוארכה לשנת 1843<ref></ref><ref name=":1" />. הטקסט היארסאני שנחשב לקדוש ביותר הוא הסראנג'אם שנחשב על ידי המאמינים כמסר מאלוהים לאנושות<ref name=":1" />.

מאמיניה של הדת מתפרשים בעיקר במזרח התיכון, בין הפרובינציות המערביות של איראן למזרח עיראק ולטורקיה, אך בעשורים האחרונים הגיעו יארסאנים למגוון מדינות נוספות<ref name=":1" />. בני דת היארסאניה בעיראק מכונים כאכאים. כדי להיחשב באופן רשמי למאמין בדת, יש להצטרף למסדר בטקס שבו מצהירים על נכונות להקדיש את החיים ל"אמת האולטימטיבית" של הדת<ref></ref>.

== אמונות ופרקטיקות ==
סמל של היארסאניה
הפרקטיקות והאמונות המזוהות עם הדת הובילו לאורך ההיסטוריה לרדיפתם של מאמיניה. כתוצאה מכך, פרקטיקות הדת נשמרות בדרך כלל בסודיות על ידי מאמיניה. עם זאת, בעקבות המתקפות נגדם מאז עליית המדינה האיסלאמית, לצד אפליה מגמתית מצד הרשויות בעיראק, חששו חלק מהיארסאנים העיראקים, המכונים כאכאים, מסכנה מוחשית להיעלמות תרבותם ודתם. נסיבות אלו גרמו להם להיפתח באופן חריג לתקשורת המערבית ולשתף במעט מאורח חייהם, שבאופן מסורתי נשמר בסוד<ref name=":02"></ref>.

באמונתם של היארסאנים 4 נדבכים<ref name=":3"></ref>:
* השריעה – כתבי הקודש האסלאמיים המגדירים את החוק והטקסים הדתיים.
* טריקאת – המִסְדרים הסוּפיים. 
* מַעְרִפאת – ידיעות של האמיתות הרוחניות, על פי המסורת היארסאנית.
* חקיקאת – האמת האולטימטיבית.

על פי המסורות, שלושת הנדבכים הראשונים כבר הוקדמו בשלבים קודמים, וסולטאן סהאכ הגדיר את החקיקאת. באמונה היארסאנית, הגשמת ארבעת הנדבכים הללו תביא לקרבה קבועה עם האלוהות. עם זאת, היארסאנים מחשיבים עצמם כקבוצה שכבר הגשימה את שלושת הנדבכים הראשונים, ושעליהם להקדיש עצמם לנדבך הרביעי, ולכן אינם רואים חובה לקיים את כלל מצוות השריעה, למשל<ref name=":3" />.

באמונה היארסאנית, מטרת החיים הנשגבת ביותר היא הגעה לקרבתו של אלוהים. עם זאת, לפי אמונתם זוהי משימה כה אדירה, ואינה ניתנת לביצוע רק בתקופת חיים אחת, ולכן לכל נפש מוקצים אלף גלגולי חיים לכל היותר, אך ישנן נשמות שיכולות להגיע ליעדן בפחות מכך<ref name=":3" />.

== ראו גם ==
* כאכאים

== קישורים חיצוניים ==

* [http://www.ahle-haqq.com/intro.html אתר אהל א-חק]
* 

==הערות שוליים==

קטגוריה:דתות שהתפצלו מהאסלאם
קטגוריה:המזרח התיכון: דת
פנוקסימתילפניצילין

פנוקסימתילפניצילין (Phenoxymethylpenicillin), או פניצילין V (Penicillin V), הוא תרופה אנטיביוטית ממשפחת הפניצילין. התרופה, אשר נמצאת ברשימת התרופות החיוניות של ארגון הבריאות העולמי, משמשת נגד זיהומים הנגרמים מחיידקים גראם-חיוביים, ובפרט Streptococcus.

פנוקסימתילפניצילין מסווג כפניצילין טבעי, ויציבותו בחומצה מאפשרת מתן פומי שלו. ניתן להחליף מתן של בנזילפניצילין בפנוקסימתילפניצילין ברוב המקרים שבהם סביר לטפל בזיהום בפניצילין פומי, למשל דלקת גרון סטרפטוקוקלית ושנית, אולם במקרים של זיהום מחיידקים גראם-שליליים, לא ניתן לעשות כן, מאחר שפנוקסימתילפניצילין פחות יעיל נגדם.

==שימושים קליניים==
פנוקסימתילפניצילין משמש לטיפול בזיהומים הנגרמים מנקדים גראם חיוביים, כגון Streptococcus pyogenes ומזנים רגישים לפניצילין של Streptococcus pneumoniae ו-Staphylococcus aureus, וכן מחיידקים אל-אווירניים מסוימים. למעשה, ההתוויות לטיפול בפנוקסימתילפניצילין זהות להתוויות לטיפול בבנזילפניצילין, ובתנאי שהטיפול הפומי שווה ערך לטיפול התוך-ורידי. זאת, למעט זיהומים הנגרמים מזני Haemophilus או Neisseria, שפנוקסימתילפניצילין פחות פעיל נגדם.

המינון המקובל למבוגרים הוא 1–4 ג' ביממה, המחולקים ל-3–4 מנות. בילדים המינון המקובל הוא 25–50 מ"ג לק"ג גוף ביממה המחולקים באופן דומה. באנשים עם אי-ספיקת כליות נדרשת התאמת המינון לתפקוד הכלייתי. 

פנוקסמתילפניצילין משמש גם לטיפול מניעתי של הישנויות של קדחת שיגרונית ולמניעת התפרצויות של זיהומים מ-Streptococcus pyogenes.

==מבנה כימי==
פנוקסימתילפניצילין בנוי מחומצה 6-אמינופניצילנית שאליה מחוברים כשייר צדדי טבעת בנזן הקשורה לאטום חמצן וקבוצת מתילן. חומצה 6-אמינופניצילנית היא תרכובת אורגנית הבנויה משתי טבעות: המרובעת היא טבעת בטא לקטם, טבעת אמידית המכילה ארבעה אטומים, שהיא האתר הפעיל של התרופה המעכב את פעילות הטרנספפטידאז של החיידק, ואילו המחומשת הצמודה אליה היא תיאזולידין, שאליה קשורה קבוצת קרבוקסיל ושתי קבוצות מתיל.

==מנגנון פעולה==
מנגנון הפעולה של פנוקסימתילפניצילין, כמו גם של יתר הפניצילינים, נובע מעיכוב האנזים טרנספפטידאז על ידי הטבעת הבטא לקטמית. תפקידו של אנזים זה, שגם משמש חלבון קושר פניצילין (PBP), הוא לקשר בין יחידות הפפטידוגליקן הבונות את דופן התא החיידקי ומייצבות אותה. עיכוב בניית הדופן חושף את התא החיידקי ללחצים אוסמוטיים, ולבסוף לפירוקו.

==פרמקוקינטיקה==
בניגוד לבנזילפניצילין, פנוקסימתילפניצילין יציב למדי בסביבה חומצית, דבר המאפשר מתן פומי שלו. כאשר ניתן בצורת מלח אשלגן, ספיגתו לדם טובה יותר, והזמינות הביולוגית שלו עומדת על 60%. נטילה של התרופה יחד עם אוכל דוחה את הגעת התרופה לרמת שיא בדם, אולם אינה מפחיתה אותה.

בדם כ-80% מהתרופה נישאים על ידי חלבונים, ובפרט אלבומין. כאשר התרופה קשורה לאלבומין, היא אינה פעילה נגד חיידקים, אך זהו תהליך הפיך. התרופה מופרשת בכליה, אולם גם עוברת מטבוליזם בשיעור של כ-55%, וזמן מחצית החיים שלה עומד על 30–60 דקות.

==תופעות לוואי==
כבכל פניצילין, אלרגיה לפנוקסימתילפניצילין היא תופעת לוואי נפוצה, אשר טווח הביטוי שלה נע בין פריחה לאנפילקסיס. תופעות לוואי נוספות המשותפות למשפחת הפניצילין כוללות היפוקלמיה, דלקת כליות אינטרסטיציאלית, נויטרופניה, דלקת מעי מקלוסטרידיואידס דיפיצילה, אנמיה המוליטית, מחלת הנסיוב הזר ופרכוסים.

תופעות לוואי היכולות לנבוע ממתן פומי של התרופה כוללות בחילה, הקאה, שלשול קל והשחרה של הלשון.

==קישורים חיצוניים==

קטגוריה:פניצילינים
קטגוריה:רשימת התרופות החיוניות של ארגון הבריאות העולמי
יחסי אינדונזיה–ליבריה

נשיא אינדונזיה סוסיליו באמבאנג יודהויונו נפגש עם מקבילתו אלן ג'ונסון-סירליף בג'קרטה, 2013
יחסי אינדונזיה–ליבריה הם היחסים הדיפלומטיים הרשמיים שבין רפובליקת אינדונזיה לבין רפובליקת ליבריה. אינדונזיה וליבריה כוננו יחסים דיפלומטיים רשמיים בשנת 1965.

== היסטוריה ==
בשנת 1955 ליבריה השתתפה בועידת באנדונג שנערכה בעיר באנדונג באינדונזיה. עשר שנים לאחר מכן, בשנת 1965, אינדונזיה וליבריה כוננו יחסים דיפלומטיים באופן רשמי. בשנת 2013 ביקר נשיא אינדונזיה, סוסיליו באמבאנג יודהויונו בבירת ליבריה, מונרוביה. באותה השנה נשיאת ליבריה, אלן ג'ונסון-סירליף ערכה ביקור רשמי באינדונזיה בערים באלי וג'קרטה.

== שיתופי פעולה ==
אינדונזיה מעניקה סיוע כלכלי לליבריה בתחומים כמו תעשייה, חקלאות, דייג, חינוך ופיתוח משאבי אנוש. בנוסף, אינדונזיה מספקת לליבריה אספקה חודשית של אורז, על מנת להתגבר על המחסור באורז שפוקד את המדינה.

== נציגויות דיפלומטיות ==
* אינדונזיה איננה מיוצגת בליבריה הן בדרג השגרירות והן בדרג הקונסולרי. אינדונזיה האמינה את שגרירותה שבאבוג'ה, בירת ניגריה הסמוכה, על ליבריה.
* ליבריה איננה מיוצגת באינדונזיה הן בדרג השגרירות והן בדרג הקונסולרי. ליבריה האמינה את שגרירותה שבניו דלהי, בירת הודו הסמוכה, על אינדונזיה.

==קישורים חיצוניים==

== הערות שוליים ==
אלפא רומיאו קאראבו

אלפא רומיאו קאראבו (באיטלקית: Alfa Romeo Carabo) היא מכונית קונספט, בתצורת מכונית ספורט-קופה, 2 דלתות, אשר הוצגה על ידי יצרנית כלי הרכב האיטלקית אלפא רומאו בשנת 1968.

==תיאור==
* גוף מרכזי בפרופילים של מגנזיום המחוברים באמצעות מתכת פלדה ומסגרות מגנזיום.
* 2 דלתות מסוג "Scissor doors" .
* 2 מושבים.
* מנוע מרכזי-אחורי "אלפא רומיאו", 8 צילינדרים, 1,995 סמ"ק סמ"ק (מנוע קירור מים).
* סוג הנעה: הנעה אחורית.
* קיבולת מכל דלק - 98 ליטר.
* מערכת חשמל - 12 וולט.
* תאוצה: מרחק נסיעה 1 ק"מ מעצירה מוחלטת בזמן של 25 שניות (תאוצה בין 0–100 קמ"ש היא 6.4 שניות).
* "אלפא רומיאו קאראבו" עוצב על ידי מרצ'לו גנדיני עבור קבוצת ברטונה ("Gruppo Bertone" ).

== גלריה ==
<gallery mode="packed" heights="120">
קובץ:1968AlfaRomeoCarabo.jpg | "אלפא רומיאו קאראבו"
קובץ:Carabo02.jpg | "אלפא רומיאו קאראבו"
קובץ:Alfa Romeo Carabo01.jpg | "אלפא רומיאו קאראבו"
קובץ:Alfa Romeo Carabo Bertone (4345325783).jpg | "אלפא רומיאו קאראבו"
קובץ:1968 Alfa Romeo Carabo.jpg | "אלפא רומיאו קאראבו"
קובץ:Alfa Romeo Carabo at Pavillon l'Automobile et la Mode Mondial de l’Automobile de Paris 2014-10.jpg | "אלפא רומיאו קאראבו"
</gallery>

==ראו גם==
* אלפא רומיאו דיסקו וולנטה
* אלפא רומיאו באט
* אלפא רומיאו סוג 103
* אלפא רומיאו גלוריה
* אלפא רומיאו ספורטוט
* אלפא רומיאו איגואנה
* אלפא רומיאו קנגורו

==קישורים חיצוניים==

==הערות שוליים==

קטגוריה:מכוניות ספורט
קטגוריה:מכוניות קופה
קאראבו
קטגוריה:מכוניות קונספט
קטגוריה:כלי רכב איטלקיים
קטגוריה:דגמי מכוניות שהושקו ב-1968
אלפא רומיאו ספורטוט

אלפא רומיאו ספורטוט (באיטלקית: Alfa Romeo Sportut) היא מכונית קונספט, בתצורת SUV (ראשי תיבות של Sport utility vehicle) אשר הוצגה על ידי יצרנית כלי הרכב האיטלקית אלפא רומאו בשנת 1997.

==אלפא רומיאו ספורטוט==

* 5 דלתות.
* 5 מושבים.
* מנוע קדמי-רוחבי.
* מנוע 4 צילינדרים, בטור, 1,995 סמ"ק (מנוע קירור מים).
* סוג הנעה: הנעה כפולה 4x4.
* ידיות דלת אחוריות נסתרות כפי שנבנו בדגם אלפא רומיאו 156.

==ראו גם==
* אלפא רומיאו דיסקו וולנטה
* אלפא רומיאו באט
* אלפא רומיאו סוג 103
* אלפא רומיאו גלוריה
* אלפא רומיאו קאראבו 

==קישורים חיצוניים==

==הערות שוליים==

קטגוריה:SUV
ספורטוט
קטגוריה:מכוניות קונספט
קטגוריה:כלי רכב איטלקיים
קטגוריה:דגמי מכוניות שהושקו ב-1958
ואלרי ריאזנסקי

ולרי ולדימירוביץ' ריאזנסקי (ברוסית: Вале́рий Влади́мирович Ряза́нский; נולד ב-4 בדצמבר 1950) הוא פוליטיקאי רוסי, היה חבר הדומה הממלכתית החל מהדומה השלישית בשנת 1999 ועד לפיזור הדומה החמישית בשנת 2011.

==ביוגרפיה==
ואליר ריאזנסקי נולד במחוז מוסקבה למשפחת עובד בחברה למסילות רכבת. היא סיים את לימודי הבית הספר בהצטיינות והמשיך ללימודי הנדסה במכון להנדסת תעופה במוסקבה. לאחר סיום הלימודים ריאזנסקי עבד בתחום ההנדסה. בשנת 1990 הוא נבחר ליושב ראש חבר המנהלים של מלון איזמאילובו.

בשנת 1999 ואלרי ריאזנסקי נכנס לפוליטיקה ונבחר לחבר הדומה הממלכתית. הוא היה חבר הפרלמנט הרוסי עד לשנת 2011. במשך מספר שנים הוא היה סגן ראש סיעת רוסיה המאוחדת.

בשנת 2011 הוא מונה למועצת הפדרציה בו התמנה לראש וועדה לפעילות סוציאלית. בשנת 2012 הוא היה בין מקימי "מפלגת הגמלאים" שפעלה עד לשנת 2019.

בשנת 2018 ואלרי ריאזנסקי הצהיר שלשלטונות אין שום כוונה לעלות את גיל פרישה לגמלאות לאזרחי המדינה. כאשר לאחר שלושה חודשים ולדימיר פוטין החליט על העלאת גיל הפרישה, ריאזנסקי ציין שהדבר הכרחי ויש לתמוך במהלך.

ואלרי ריאזנסקי כיהן בתפקיד זה עד לשנת 2020 כאשר הוחלף על ידי אינה סביאטנקו.

לוואלרי ריאזנסקי הוענקו מספר עיטורים לרבות עיטור ההצטיינות למען המולדת.

==קישורים חיצוניים==
* 

* [https://er.ru/persons/27 קורות חיים]

קטגוריה:חברי מועצת הפדרציה של רוסיה
קטגוריה:חברי הדומה הממלכתית
קטגוריה:מקבלי עיטור ההצטיינות למען המולדת
קטגוריה:מקבלי עיטור הידידות (רוסיה)
קטגוריה:רוסים שנולדו ב-1950
עסקי קופים

עסקי קופים (באנגלית: Monkey Business) הוא סרט קולנוע אמריקאית מסוגת קומדיה מטורפת משנת 1952 בבימויו של הווארד הוקס, עם קרי גרנט וג'ינג'ר רוג'רס בתפקידים הראשיים.

העלילה היא על כימאי המנסה לשווא להרכיב תמיסה שתגרום לשותים ממנה להיות ולהתנהג כצעירים אלא במקום שהוא נכשל, הצליח קוף שימפנזה לבצע.

ג'ינג'ר רוגרס הייתה מועמדת לפרס גלובוס הזהב לשחקנית הטובה ביותר - סרט קומדיה או מוזיקלי.

==תקציר העלילה==
ד"ר ברנבי פולטון (קרי גרנט) הוא כימאי שעובד כבר עשר שנים בחברת אוקסלי על פיתוח תמיסה שתצעיר את השותים אותה. את נסיונותיו הוא מבצע על קוף שימפנזה "רודולף". הבוס אוקסלי (צ'ארלס קובורן) לוחץ עליו כל הזמן למציאת התמיסה המיוחלת שתזניק את החברה והוא שקוע כל הזמן בניסיונתיו הכושלים ומתנהג באופן מפוזר לדאבונה של אשתו אדווינה (ג'ינג'ר רוג'רס).

יום אחד כשהמעבדה ריקה מעובדים, משתחרר הקוף ומתחיל לייצר תמיסה מחמרים שונים הנמצאים על השולחן. את התוצר הוא שופך למיכל מי שתייה. כאשר ברנבי שותה מהמים הוא מרגיש לפתע צעיר ומלא מרץ ואינו זקוק למשקפיים. הוא מזמין את המזכירה לואיז לורל (מרילין מונרו) לבילוי בגלישה על קרח, בקפיצה לבריכת שחייה ובנסיעה מטורפת במכונית פתוח שזה עתה רכש. כשפעולת התמיסה פגה הוא חוזר לביתו ומספר זאת לאדווינה.

אדווינה מתרגשת, מגיעה למעבדה שותה מהתמיסה "שלו" ולא קורה לה דבר עד שהיא שוטפת את הפה במיכל ומיד מתחילה להתנהג כצעירה. מתלבשת ומתנהגה כילדה/כנערה ומכריחה את ברנבי לצאת לחופשה במלון ושם היא רבה אתו, מגרשת אותו ומתקשרת לאמה (אסתר דייל) ולעורך הדין של (יו מלרוי) שהיא רוצה להתגרש..

ברנבי שותה כמות כפולה מהמיכל והופך להיות יותר צעיר. הוא מתחפש לאינדיאני, משחק עם ילדים וביחד הם תופסים את עורך הדין הנק, קושרים אותו לעץ ועושים לו תספורת מוהיקן.

בינתיים תינוק של שכנה זוחל לחדרה של אדווינה הישנה. כשהיא מתעוררת היא חושבת שהתינוק הוא למעשה ברנבי שלקח כמות יתר של התמיסה. היא רצה למעבדה ומודיעה זאת לבוס ולעובדים. הם נכנסים למעבדה, שותים מהמיכל ומיד כולם מתנהגים כילדים כולל הבוס. הם מתיזים אחד על השני, רודפים ומשליכים חפצים זה על זה.

בינתיים מתגנב ברנבי למעבדה ואדווינה מבינה כי שגתה בקשר לתינוק. כעת יש הזדמנות לשקם את נישואיהם וברנבי אומר לה: "אתה זקן רק מתי ששכחת שאתה צעיר".

==צוות השחקנים==
{| class="wikitable"
|-
! שם השחקן/ית
! שם הדמות
! הערות
|-

|קרי גרנט
|ד"ר ברנבי פולטון
|כימאי
|-
|ג'ינג'ר רוג'רס
|אדווינה פולטון
|אשתו של ד"ר פולטון
|-
|מרילין מונרו
|לואיז לורל
|מזכירתו של הבוס
|-
|צ'ארלס קובורן
|אוליבר אוקסלי
|הבוס של חברת אוקסלי
|-
|יו מלרוי
|הנק אטוויסל
|עורך דין
|-
|אסתר דייל
|גב' ריינהנדלר
|אמא של אדווינה
|}

==קישורים חיצוניים==

* [https://www.youtube.com/watch?v=JEhHQh2fyDE קדימון לעסקי קופים], באתר יוטיוב
* [http://www.tcm.com/tcmdb/title/83861/Monkey-Business/ עסקי קופים], באתר TCM

קטגוריה:סרטים אמריקאיים
קטגוריה:ערכים שבהם תבנית בריטניקה אינה מתאימה
קטגוריה:סרטי מדע בדיוני אמריקאיים
קטגוריה:סרטי פוקס המאה ה-20
קטגוריה:סרטי קומדיה מטורפת
קטגוריה:סרטי קרי גרנט
קטגוריה:סרטי שחור-לבן אמריקאיים
קטגוריה:סרטי מדע בדיוני מ-1952
משה טויב

הרב משה טויב (נולד בכ"ז באלול ה'תרח"ץ) הוא האדמו"ר מקאלוב, עוסק בהחזרה בתשובה ובקירוב רחוקים.
==ביוגרפיה==
נולד לרבי מנחם שלמה טויב, האדמו"ר מקאלוב בדור השישי ומחבר הספר "חקל תפוחין" וספר ״אור מנחם״, בן רבי משה מקאלוב מחבר הספר "עת רצון" וחתן רבי ישכר דב רוקח האדמו"ר מלינסק. למד בישיבת בעלזא בירושלים.

בשנת תשל"ח נפטר אביו והוא החל לכהן כאדמו"ר מקאלוב. הקים את ארגון 'אור עולם' לקירוב רחוקים ועוסק רבות בהחזרה בתשובה. פעל בקרב יהודי צרפת שירשמו את ילדיהם לחינוך תורני.

בשנים האחרונות חולה בניוון שרירים, והוא יכול להזיז רק את אישוני עיניו, ובאמצעות טכניקה מיוחדת הוא מתכתב ומדבר על ידי עיניו עם מקורביו.

האדמו"ר מתגורר בוויליאמסבורג ותחת נשיאותו בתי כנסת בבורו פארק, וביתר עילית, ומונסי.

==משפחתו==
גיסיו הם רבי ישראל רוזנבוים אדמו"ר מסטניסלב-מונסי (בנו של רבי יצחק אייזיק רוזנבוים מזוטשקא), רבי יצחק אשכנזי אדמו"ר מאלעסק ורבי נתן דוד רוזנברגר רב בגמזו, (אחיו של הרב יהושע רוזנברגר).

בניו:
*רבי אליעזר צבי (חתנו של רבי שמואל יעקב קאהן, האדמו"ר מתולדות אברהם יצחק) רב קהילת קאלוב בביתר עילית.
*רבי אהרן שמעון (חתן הרב חיים מאיר ואזנר) רב קהילת קאלוב בבורו פארק.
*רבי ישכר דוב (חתן רבי יצחק יחיאל מיכל פנט האדמו"ר מדעעש בני ברק), רב קהילת קאלוב בוויליאמסבורג וראש הארגון "אור עולם".
*רבי נפתלי מרדכי (חתן רבי ישראל הגר האדמו"ר מויז'ניץ מונסי) רב קהילת קאלוב במונסי.

חתניו:
*רבי דוד הגר האדמו"ר מויז'ניץ לונדון.
*רבי אשר מרדכי רוזנבוים ממושלו.
*רבי מנחם נחום בן רבי חי יצחק מרחמסטריווקא האדמו"ר מרחמסטריווקא אוקין וויין בלייקווד (ניו ג'רזי).
*רבי שאול שמחה פרידמן רב קהילת "שמן למנחה" בלייקווד (ניו ג'רזי) ובנו של רבי חיים אלעזר גאב"ד טענקא.
*רבי יעקב מוסקוביץ' (בן רבי יצחק אלעזר משאץ מונסי רב קהילת תורת חמ"ד בוויליאמסבורג.
*הרב אלכסנדר אשכנזי רב קהילת קוריץ (בנו של רבי חנוך דוב מהורדענקא).
*רבי אלעזר יונה גינזבורג, בן רבי משולם פייש מחוסט בורו פארק רב קהילת סוואליווא בוויליאמסבורג.

==קישורים חיצוניים==
* 
* 
* 
* [http://www.kolhazman.co.il/173967 האדמו"ר הכריע: למרות חסרונות ה'אדיר' יש לו תועלת], באתר כל הזמן

==הערות שוליים==

קטגוריה:אדמו"רים אמריקאים
קטגוריה:חסידות קאליב
טושינו הצפונית

טוּשִׁינוֹ הצפונית (ברוסית: Северное Тушино) הוא ראיון של המחוז הצפון-מערבי של העיר הפדרלית מוסקבה, שברוסיה. שטח הראיון הוא 9.4 קמ"ר ואוכלוסייתו מונה 166,217 תושבים (2020).

המצב האקולוגי בראיון נחשב לטוב בגלל אזורי הפארק הרבים ומאגר חימקי שנמצא בשטח הראיון, וכן היעדר אזורי תעשייה.

בראיון אין מפעלי תעשייה גדולים, אך תושבים רבים עובדים במפעלים במוסקבה, חימקי וקרסנוגורסק.

בראיון ממוקמת תחנת מטרו "פלנרנאיה" ואולם הכניסה הצפוני של תחנת "סחודנסקאיה".

== אתרים ראויים לציון ==
* בית החולים העירוני לילדים טושינו
*האוניברסיטה הרוסית לטכנולוגיה כימית ע"ש מנדלייב
* פארק "טושינו הצפונית"
* פארק היער אליושקינסקי
* מכון המחקר המדעי לתעבורת דרך

==ראו גם==
* טושינו

==קישורים חיצוניים==

* 

קטגוריה:מוסקבה: נפות
אלפא רומיאו ויסקונטי

אלפא רומיאו ויסקונטי (באיטלקית: Alfa Romeo Visconti) היא מכונית קונספט, בתצורת מכונית סלון בסגנון קופה, 4 דלתות, מתוצרת אלפא רומיאו אשר הוצגה בשנת 2004 בתערוכת המכוניות הבינלאומית בז'נבה.

=="אלפא רומיאו ויסקונטי"==
* השם ויסקונטי מקורו במוצא משפחתי קדום במילנו הקרוי בית ויסקונטי. שלט האצולה שלהם, נחש טורף ילד, הוא חלק מהלוגו של אלפא רומיאו (ראו תמונת לוגו "אלפא רומיאו").
* 4 דלתות קופה.
* מנוע קדמי ממוקם בזווית 60° 
* מנוע בנזין מתוצרת "אלפא רומיאו" סדרה "Alfa Romeo JTS engine" .
* סוג הנעה: הנעה כפולה 4x4.
* עיצוב הדגם: ג'ורג'טו ג'וג'ארו מחברת העיצוב והנדסת הרכב "Italdesign Giugiaro" (שם רשמי: "Italdesign Giugiaro S.p.A").

==ראו גם==
* אלפא רומיאו 1000 אבארט ברטונה קופה

==קישורים חיצוניים==

* 

==הערות שוליים==

קטגוריה:מכוניות סלון
קטגוריה:מכוניות קופה
ויסקונטי
קטגוריה:מכוניות קונספט
קטגוריה:כלי רכב איטלקיים
קטגוריה:דגמי מכוניות שהושקו ב-2004
צ'הבאניה

צ'הבאניה (בהונגרית: Csehbánya) הוא כפר במחוז וספרם שבמרכז הונגריה.

==יהודי צ'הבאניה==
בצ'הבאניה חיו יהודים בתקופות זמן שונות:
{| class="wikitable"
! שנה
! מספר היהודים בכפר
! כלל האוכלוסייה
|-
|1880
|6
|256
|-
|1910
|5
|
|-
|1920
|5
|
|-
|1930
|6
|
|-
|1941
|4
|402
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
טיופלי סטאן

טִיוֹפְּלִי סְטָאן (ברוסית: Тёплый Стан) הוא ראיון של המחוז הדרום-מערבי של העיר הפדרלית מוסקבה, שברוסיה. שטח הראיון הוא 7.5 קמ"ר ואוכלוסייתו מונה 134,562 תושבים (2020).

הראיון נקרא על שם היישובים שהיו ליד מוסקבה ניז'ני טיופלי סטאן ו-ורחני טיופלי סטאן, שהפכו לחלק ממוסקבה בשנת 1960.

מאז המאה ה-17 טיופלי סטאן היא נקודת תחבורה חשובה בכיוון קלוגה ושומרת על מעמד זה עד היום.

ישנן שלוש תחנות מטרו הממוקמות על גבולות הראיון: "טרופאריובו", "קונקובו" ו"טיופלי סטאן".

== אתרים ראויים לציון ==
* פארק היער "טיופלוסטאנסקי"
* האקדמיה לצבעי מים ואמנויות יפות 
* כנסיית הקדושה המעונה אנסטסיה

==קישורים חיצוניים==

* 

קטגוריה:מוסקבה: נפות
אייקה

אייקה (בהונגרית: Ajka) היא עיר במחוז וספרם, שבמערב הונגריה. כמו יישובים רבים באירופה גם באייקה מספר התושבים נמצא בירידה. כך, בשנת 1990 חיו ביישוב 33,832 תושבים, ובשנת 2023 מספר התושבים עמד על כ-26,600.

==יהודי אייקה==
במקום חיו יהודים בתקופות זמן שונות. במאי 1944 נשלחו יהודי הכפר לגטו דווצ'ר ומשם למחנה ההשמדה באושוויץ.

במקום נותר בית קברות יהודי.
{| class="wikitable"
! שנה
! מספר היהודים בכפר
! כלל האוכלוסייה
|-
|1840
|93
|
|-
|1880
|69
|1,704
|-
|1910
|73
|
|-
|1920
|54
|
|-
|1930
|41
|
|-
|1941
|35
|3,322
|-
|}

==ערים תאומות==

==מפורסמים==
* אימרה ברודי - פיזיקאי, כימאי וממציא יהודי-הונגרי. מפתח נורת הגז קריפטון, חי ועבד באייקה, נרצח בשואה.
* גרגה קיש - שחיין הונגרי.

==קישורים חיצוניים==

* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:הונגריה: ערים
קטגוריה:קהילות יהודיות שהושמדו בשואה
קטגוריה:הונגריה: בתי קברות יהודיים
אלפא רומיאו שיגירה

אלפא רומיאו שיגירה (באיטלקית: Alfa Romeo Scighera) היא מכונית קונספט בתצורת מכונית ספורט המוגדרת כמכונית על מתוצרת יצרנית הרכב האיטלקית אלפא רומיאו בשיתוף חברת ההנדסה ועיצוב הרכב Italdesign Giugiaro אשר הוצגה בשנת 1997

"אלפא רומיאו" היא חברת בת של קונצרן הרכב האיטלקי פיאט.

=="אלפא רומיאו שיגירה"==

ה-"אלפא רומיאו שיגירה" יוצרה על ידי "Italdesign Giugiaro" כמומחה להיסטוריה של מרוצי "אלפא רומיאו" ותוכננה להיות מכונית מרוץ המניעה על הכביש.

ה-"אלפא רומיאו שיגירה" התבססה על דגם אלפא רומיאו 164 ובעלת גוף אלומיניום כולו, מבנה המסגרת מורכב מ"פולימר מחוזק בסיבי פחמן" ("Carbon fiber reinforced polymer" )

העיצוב משלב אלמנטים עיצוביים מודרניים וקלאסיים. חזית המכונית שואבת השראה מהאגף הקדמי של מכוניות פורמולה 1, בעל עיצוב מתלים נמוך וכנף משולבת על המצודה על מנת ליצור כוח. צורת ה- V של החזית מחקה את זו של הלוגו של "אלפא רומיאו". בגלל הכנף המשולבת היו לרכב פנסי פנס דקיקים שנקראו "עיני הליצן" (clown-eyes).

השמשה הקדמית של המכונית נוצרה בהשראת מכוניות המירוץ של אלפא רומיאו משנות ה-50 ושנות ה-60 והוארכה לצד המכונית. לדלתות היה מנגנון הפתיחה הייחודי שהושאל על ידי דגם "BMW Nazca C2" ושילב דלת פתיחה קונבנציונלית כלפי חוץ עם פתח חלון בסידור כנפי שחף. החלונות היו ניתנים להסרה, מה שהפך את המכונית לרודסטר דו-מושבית פתוחה. מערך כנפי השחף הופעל באופן אלקטרוני.

כיסוי המנוע הגדול והכנף האחורית עשויים מחתיכת סיבי פחמן יחידה המאפשרים גישה נוחה לרכיבים המכניים של המכונית. לפנסי הזנב הדקים מצטרף אור בלם שלישי המשולב בכנף האחורית. כיסוי המנוע נפתח בשני שלבים. הצעד הראשון מאפשר לנהג לתדלק את המכונית ואילו הצעד השני מאפשר גישה למנוע.

מנוע הבנזין של הדגם היה בעל הנעה כפולה 4x4 (מדגם אלפא רומיאו 156).

התאוצה של "אלפא רומיאו שיגירה" בין 97 - 0 היא 3.7 שניות.

==ראו גם==
* אלפא רומיאו קאראבו
* אלפא רומיאו ספורטוט
* אלפא רומיאו ויסקונטי

==קישורים חיצוניים==

* 
* 

==הערות שוליים==

קטגוריה:מכוניות קונספט
קטגוריה:מכוניות ספורט
קטגוריה:מכוניות על
שיגירה
קטגוריה:כלי רכב איטלקיים
קטגוריה:דגמי מכוניות שהושקו ב-1997